Predbežný návrh opravného rozpočtu c. 6 k všeobecnému rozpočtu na rok 2006 - Všeobecný výkaz príjmov - Výkaz príjmov a výdavkov podľa oddielu - Oddiel III - Komisia /* SEK/2006/1410 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 31.10.2006 SEK(2006) 1410 v konečnom znení PREDBEŽNÝ NÁVRH OPRAVNÉHO ROZPOČTU č. 6 K VŠEOBECNÉMU ROZPOČTU NA ROK 2006 VŠEOBECNÝ VÝKAZ PRÍJMOV VÝKAZ PRÍJMOV A VÝDAVKOV PODĽA ODDIELU Oddiel III - Komisia (predložený Komisiou) PREDBEŽNÝ NÁVRH OPRAVNÉHO ROZPOČTU č. 6 K VŠEOBECNÉMU ROZPOČTU NA ROK 2006 VŠEOBECNÝ VÝKAZ PRÍJMOV VÝKAZ P RÍJMOV A VÝDAVKOV PODĽA ODDIELU Oddiel III - Komisia So zreteľom na: - Zmluvu o založení Európskeho spoločenstva, a najmä na jej článok 272, - Zmluvu o založení Európskeho spoločenstva pre atómovú energiu, a najmä na jej článok 177, - nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev[1], a najmä na jeho článok 37, Európska komisia týmto predkladá rozpočtovému orgánu predbežný návrh opravného rozpočtu č. 6 k rozpočtu na rok 2006 z dôvodov uvedených v dôvodovej správe. OBSAH 1. Úvod 4 2. Navýšenie predpokladaných príjmov 4 2.1. Revízia predpokladaných zostatkov DPH a HND 4 2.2. Revízia predpokladaných tradičných vlastných zdrojov 4 2.3. Iné príjmy 5 2.4. Technické zmeny a doplnenia 5 3. Výdavková Podkapitola 1a: Zníženie rozpočtových prostriedkov pre záručnú sekciu Epuzf 5 4. Výdavková kapitola 2 7 4.1. Zníženie platobných rozpočtových prostriedkov pre štrukturálne fondy a Kohézny fond 7 4.2. Úprava poznámok rozpočtovej položky 13 03 08 8 5. Výdavková kapitola 7 9 5.1. Zníženie platobných rozpočtových prostriedkov pre SAPARD 9 5.2. ISPA 10 5.3. Cyprus 10 SÚHRNNÁ TABUĽKA VÝDAVKOVÝCH KAPITOL FINANČNÉHO VÝHĽADU 11 VŠEOBECNÝ VÝKAZ PRÍJMOV VÝKAZ PRÍJMOV A VÝDAVKOV PODĽA ODDIELU Všeobecný výkaz príjmov a výkaz príjmov a výdavkov podľa oddielu sa zasielajú osobitne prostredníctvom systému SEI-BUD. Anglická verzia všeobecného výkazu príjmov a výkazu príjmov a výdavkov podľa oddielu tvorí prílohu k rozpočtu. 1. ÚVOD Komisia predkladá tento predbežný návrh opravného rozpočtu (PNOR) č. 6 na rok 2006 s cieľom zohľadniť nasledujúce výnimočné okolnosti: - potrebu zahrnúť do rozpočtu značné navýšenie predpokladaných príjmov, najmä čo sa týka revízie predpokladaných zostatkov DPH a HND a tradičných vlastných zdrojov (2 470 miliónov EUR)[2], - potrebu znížiť platobné rozpočtové prostriedky rozpočtových položiek výdavkovej kapitoly 1, 2 a 7 (3 906 miliónov EUR) potom, ako sa zohľadnia presuny z iných výdavkových kapitol navrhnutých v rámci celkového presunu. - Komisia okrem toho navrhuje upraviť poznámky rozpočtového článku 1 1 1 týkajúceho sa skladovania cukru ako aj článku 13 03 08 – Európsky fond pre regionálny rozvoj (ERDF), Technická pomoc a inovačné opatrenia. 2. NAVÝšENIE PREDPOKLADANÝCH PRÍJMOV 2.1. Revízia predpokladaných zostatkov DPH a HND V súlade s článkom 16 nariadenia Rady (ES, Euratom) č. 1150/2000 z 22. mája 2000 Komisia na základe dostupných informácií navrhuje navýšiť predpokladané zostatky DPH a HND o 1 639,5 milióna EUR. Tieto úpravy sa týkajú kapitol 3 1 a 3 2 príjmovej strany rozpočtu. Revízia HDP, ktorú vykonal Národný štatistický úrad Grécka a ktorú zaslal Komisii, sa opierala o mnohé prvky a zdroje a mala za následok výnimočné navýšenie číselných údajov týkajúcich sa HDP. Predtým, než budú revidované číselné údaje týkajúce sa HDP riadne posúdené, musí ich dôkladne preskúmať Eurostat. Vzhľadom na vysokú neistotu, ktorou sú tieto číselné údaje v súčasnosti sprevádzané, v tomto opravnom rozpočte musí byť v súvislosti so zostatkami HDP a HND Grécka zachovaný záznam "p.m.". Je treba poznamenať, že keďže údaje o HND členských štátov ešte neboli potvrdené, uvedené výpočty sú v tejto fáze len provizórne. To môže viesť Komisiu k revízii číselných údajov počas postupu týkajúceho sa tohto PNOR. 2.2. Revízia predpokladaných tradičných vlastných zdrojov V opravnom rozpočte č. 3/2006 sa celková čistá čiastka tradičných vlastných zdrojov odhadovala na 14 788,9 milióna EUR. Vzhľadom na vývoj čiastok prijatých v priebehu posledných mesiacov môže byť odhad novej celkovej čiastky 14 888,9 milióna EUR. Preto sa navrhuje, aby sa do článku 1 0 0 (poľnohospodárske clá) zahrnulo dalších 100 miliónov EUR. 2.3. Iné príjmy - Vrátenie nepoužitej pomoci Spoločenstva a finančné korekcie súvisiace so štrukturálnymi fondami Vzhľadom na sumy inkasované pre rozpočtové položky 6 1 5 0 a 6 5 0 0 a za predpokladu, že tieto sumy sa v tomto roku nepoužijú, navrhuje sa zahrnúť do rozpočtu 220 miliónov EUR. - Úroky z omeškania a pokuty V kapitolách 7 0 a 7 1 všeobecného výkazu príjmov sa započítavajú úroky z omeškania a pokuty. Už do rozpočtu na rok 2005 sa zahrnulo 120 miliónov EUR. Vzhľadom na sumy, ktoré sa v tomto období rozpočtového roka inkasujú alebo pravdepodobne budú zinkasované, sa navrhuje, aby do rozpočtu bola zahrnutá dodatočná suma vo výške 470,5 milióna EUR. - Operácie poskytovania a prijímania pôžičiek Vzhľadom na súčasný výsledok článku 8 1 0 (Splácanie istiny a úrokov z osobitných pôžičiek a rizikového kapitálu poskytnutých v rámci finančnej spolupráce s nečlenskými krajinami oblasti Stredomoria) sa do rozpočtu môže zahrnúť dodatočných 30 miliónov EUR. - Rôzne príjmy Aby sa výsledok priblížil predpovedi, navrhuje sa zahrnúť do rozpočtového článku 9 0 0 ešte ďalších 10 miliónov EUR. 2.4. Technické zmeny a doplnenia Na účely zaúčtovania súm týkajúcich sa nadmerných zásob v sektore cukru z dôvodu pristúpenia v roku 2004 je nutné aktualizovať rozpočtové poznámky článku 1 1 1 týkajúceho sa odvodov zo skladovania cukru. Do poznámok uvedeného článku sa preto vkladá tento odsek: "Účelom tohto článku je zaznamenať príjmy pochádzajúce z poplatkov nových členských štátov, ktoré uhrádzajú v prípade, že neboli odstránené zásoby cukru, ktoré sú v zmysle nariadenia Komisie (ES) č. 60/2004 zo 14. januára 2004 považované za nadbytočné." 3. VÝDAVKOVÁ PODKAPITOLA 1A: ZNÍžENIE ROZPOčTOVÝCH PROSTRIEDKOV PRE ZÁRUčNÚ SEKCIU EPUZF Európsky parlament, Rada a Komisia odsúhlasili 30. novembra 2005 prijatie opravného listu č. 2/2006 v prípade poľnohospodárskych výdavkov. Rozpočet na rok 2006 bol prijatý 15. decembra 2005. Suma viazaných rozpočtových prostriedkov záručnej sekcie EPUZF na rok 2006 pre výdavkovú kapitolu 1 je 51 050 miliónov EUR a suma platobných prostriedkov 50 991 miliónov EUR. Rozpočtové prostriedky, pre záväzky i platby, pre výdavkovú podkapitolu 1a dosahovali výšku 43 279 miliónov EUR. Pokiaľ ide o výdavkovú podkapitolu 1b, suma viazaných rozpočtových prostriedkov bola 7 771 miliónov EUR a suma platobných rozpočtových prostriedkov 7 711 miliónov EUR. Na základe číselných údajov súvisiacich s realizáciou, ktoré boli doteraz k dispozícii, Komisia určila v prípade výdavkovej podkapitoly 1a značný prebytok rozpočtových prostriedkov, pre ktoré sa v tomto PNOR navrhujú anulovať záväzky v prípade, že ide o výrazné prekročenie rozpočtu. Priaznivejší vývoj na poľnohospodárskych trhoch v rokoch 2005/2006 mal za následok nedostatočné využitie, ktoré tiež súvisí s niektorými priamymi pomocami poľnohospodárstvu, čím vznikajú úspory. Na druhej strane, nižšia suma korekcií vyplývajúca z rozhodnutí o vyrovnaní účtov bude mať za následok navýšenie poľnohospodárskych výdavkov v porovnaní so sumami, s ktorými sa v rozpočte pôvodne počítalo, a preto sú čisté úspory trochu nižšie. Nasleduje stručný komentár k najpodstatnejším rozdielom medzi skutočnou a očakávanou úrovňou implementácie pre rôzne sektory rozpočtu na rok 2006. - Priadne rastliny: Nárast svetových cien bavlny viedol k zníženiu miery pomoci a následnému zníženiu platieb, ktoré treba realizovať. - Náhrady vzťahujúce sa na výrobky neuvedené v prílohe I: Všeobecný pokles úrovne sadzieb vývozných náhrad ako aj nižší objem vývozu spracovaných poľnohospodárskych výrobkov mali za následok nižšie platby náhrad zo strany členských štátov, čo viedlo k nedostatočnému plneniu rozpočtových prostriedkov spadajúcich pod toto opatrenie. - Ovocie a zelenina: Platby členských štátov pre operačné fondy pre organizácie výrobcov ku koncu rozpočtového roka budú nižšie, než sa pôvodne predpokladalo. - Hovädzie a teľacie mäso: Priaznivý vývoj vnútorného dopytu po hovädzom a teľacom mäse sa odráža nielen v cenách, ale aj v stabilne zvyšujúcom sa dovoze a nižšom vývoze. Úspory vyplývajú z menšieho objemu vývozu s vývoznými náhradami a nižšími úrovňami náhrad. Navyše, v rozpočtovej položke určenej na financovanie výnimočných podporných opatrení (opatrenia spojené so schémou „nad tridsať mesiacov (Over Thirty Months Scheme)“ a so schémou "likvidácia staršieho dobytka (Older Cattle Disposal Scheme)", ktoré sa týkajú BSE) boli na základe najaktuálnejších číselných údajov zistené ďalšie úspory. - Priama pomoc: Na základe posledných informácií od členských štátov sa očakáva, že ku koncu rozpočtového roka nebudú rozpočtové prostriedky pre priame pomoci celkovo dostatočne využité. To sa nevzťahuje len na neviazané pomoci, kde pretrvávajú administratívne a štrukturálne ťažkosti súvisiace s ich platbami (režim jednotnej platby a dodatočné čiastky pomoci), ale aj na niektoré viazané priame pomoci (výrobná pomoc pre olivový olej, prémie vzťahujúce sa na tabak, platby na plochu pre škrupinové ovocie, kompenzačná pomoc pre banány). - Audit poľnohospodárskych výdavkov: Pri zohľadnení všetkých rozhodnutí o vyrovnaní účtov, ktoré budú do konca rozpočtového roka prerokované, sú predpokladané sumy, ktoré by sa mali získať späť prostredníctvom korekcií uvalených týmito rozhodnutiami nižšie, než sumy získané v rozpočte na rok 2006. Podľa predchádzajúcich ustanovení toto nedostatočné plnenie vlastne znamená nárast výdavkov záručnej sekcie EPUZF v porovnaní s rozpočtom na rok 2006. Na druhej strane, náhrady za priame pomoci boli vyššie, než sa predpokladalo v rozpočte. V tejto fáze sa odhaduje, že výška celkového nedostatočného využitia je približne 860 miliónov EUR. Komisia bude v nadchádzajúcich týždňoch tento vývoj pozorne sledovať a v prípade potreby vykoná revíziu číselných údajov počas postupu týkajúceho sa tohto PNOR. 4. VÝDAVKOVÁ KAPITOLA 2 4.1. Zníženie platobných rozpočtových prostriedkov pre štrukturálne fondy a Kohézny fond V tomto PNOR sa navrhuje zníženie platobných rozpočtových prostriedkov pre výdavkovú kapitolu 2 o 2 500 miliónov EUR. Dôvody tohto zníženia sú tieto. Rozpočet na rok 2006 bol prijatý spolu s vyhlásením o platobných rozpočtových prostriedkoch pre výdavkovú kapitolu 2. Vo vyhlásení sa uvádza, že „Ak realizácia platobných rozpočtových prostriedkov v rámci štrukturálnych fondov do konca júla 2006 presiahne 40 %, alebo ak Komisia dôjde inak k presvedčeniu o nedostatku platobných rozpočtových prostriedkov v rozpočte, najneskôr do októbra predloží rozpočtovému orgánu PNOR, a to po posúdení možností preskupenia platobných rozpočtových prostriedkov v rámci celého rozpočtu, vrátane výdavkovej kapitoly 2 a po zhodnotení možných zdrojov dodatočných príjmov. Európsky parlament a Rada rozhodnú v jedinom čítaní o PNOR, aby boli dodatočné rozpočtové prostriedky k dispozícii najneskôr do začiatku novembra 2006." Komisia počas celého roka pozorne sledovala realizáciu rozpočtových prostriedkov. Zatiaľ čo realizácia platieb bola vo všeobecnosti dostatočná, platby z Európskeho fondu pre regionálny rozvoj a Európskeho sociálneho fondu na programy štrukturálnych fondov Španielska systematicky zaostávali za očakávaniami. V súčasnosti je celkom pravdepodobné, že do konca roka nebude tento schodok vykompenzovaný. Spomedzi štyroch štrukturálnych fondov je Európsky poľnohospodársky usmerňovací a záručný fond (EPUZF) jediným fondom, ktorý potrebuje ďalšie rozpočtové prostriedky vo výške 350 miliónov EUR. V rámci celkového prevodu bolo možné previesť rozpočtové prostriedky potrebné na posilnenie EPUZF. Do PNOR sú preto zahrnuté iba záporné korekcie týkajúce sa výdavkovej kapitoly 2. Tieto korekcie predstavujú zníženie platobných rozpočtových prostriedkov o sumu 2 500 EUR, ktorá je rozdelená takto: 13 03 01 - EFRR Cieľ 1 (-1 500 miliónov EUR), 04 02 01 - ESF Cieľ 1 (-500 miliónov EUR), 13 04 01 – Kohézny fond (-500 miliónov EUR). Značná časť revízie smerom nadol, ktorá sa vyžaduje v tomto PNOR, sa týka programov štrukturálnych fondov na roky 2000 – 2006 a súvisí so španielskymi žiadosťami o platbu. Ku koncu septembra boli na španielske programy poukázané platby vo výške 1 717 miliónov EUR (k rovnakému dátumu z minulého roka to bolo 3 745 miliónov EUR). Ročné platby zo štrukturálnych fondov do Španielska sú zvyčajne dosť vysoké (6 345 miliónov EUR v roku 2005). Španielske orgány zadržiavali žiadosti o platby, kým nebol dokončený (t. j. 100%-ne dokončený) rozsiahly audit a termíny predloženia ďalších žiadostí o platbu v tomto roku nie sú stále isté. Táto neistota odôvodňuje opatrný postoj zameraný na kontrolu rizika značných prebytkov ku koncu roka. Revízia smerom nadol, ktorá je navrhnutá v tomto PNOR a týka sa programov štrukturálnych fondov na roky 2000 – 2006, je v podstate ekvivalentom schodku v platbách určených pre Španielsko z Európskeho fondu pre regionálny rozvoj a Európskeho sociálneho fondu ku koncu septembra. Platby pre členské štáty, vrátane štátov EÚ - 10, zvyčajne presahovali platby z minulého roka. Pokiaľ ide o Kohézny fond, ku koncu septembra boli platby výrazne vyššie než platby k rovnakému dátumu z minulého roka a pri žiadnom členskom štáte neboli dôvody k obavám. Plnenie rozpočtu na rok 2006 však značne prevyšuje plnenie rozpočtu z minulého roka (3 500 miliónov oproti 2 200 miliónom EUR) a to z dôvodu zvýšenia "kodanského" pridelenia finančných prostriedkov pre EÚ – 10. Komisia v súčasnosti odhaduje, že v poslednom štvrťroku sa miera realizácie platieb výrazne nezvýši, aby sa zabezpečilo úplné využitie pôvodného rozdelenia rozpočtu. V tomto PNOR sa preto navrhuje zníženie platobných rozpočtových prostriedkov o 500 miliónov EUR. V návrhu Komisie sú zohľadnené najčerstvejšie dostupné informácie a najlepšie odhady v čase jeho prijatia. Komisia má v úmysle aj naďalej zblízka monitorovať realizáciu a vykonať konečné posúdenie žiadostí o platbu, ktoré jej predložia členské štáty do konca októbra (v prípade Kohézneho fondu je to 1. november), ktorý je riadnym termínom na predloženie žiadostí o platbu na tento rok. To môže viesť Komisiu k revízii číselných údajov počas postupu týkajúceho sa tohto PNOR. Je to jediný prístup schopný naraz riešiť dve hlavné avšak protichodné obavy: po prvé zaručiť, že rozpočtové prostriedky postačia na vybavenie všetkých predložených oprávnených žiadostí o platbu; po druhé, vyhnúť sa, v rámci možností, prebytkom na konci roka. Komisia preto žiada rozpočtový orgán, aby naplánoval svoj postup týkajúci sa tohto PNOR s cieľom umožniť začiatkom novembra vykonanie eventuálnej revízie zmien a doplnení, ktoré sa tu navrhujú. 4.2. Úprava poznámok rozpočtovej položky 13 03 08 Komisia okrem toho navrhuje upraviť poznámky rozpočtového článku 13 03 08 – Európsky fond pre regionálny rozvoj (ERDF), Technická pomoc a inovačné opatrenia. Zdôvodnenie tohto návrhu je uvedené ďalej. Nariadenie Rady (ES) č. 1083/2006 z 11. júla 2006, ktorým sa ustanovujú všeobecné ustanovenia o Európskom fonde regionálneho rozvoja, Európskom sociálnom fonde a Kohéznom fonde a ktorým sa zrušuje nariadenie 1260/1999, sa vzťahuje na plánovanie programov novej kohéznej politiky na roky 2007 – 2013. V jeho článku 36 sa uvádza, že EIB a EIF sa môžu zúčastniť na príprave národných strategických referenčných rámcov a operačných programov, ako aj na činnostiach súvisiacich s prípravou projektov, najmä veľkých projektov, so zabezpečením financovania a verejno-súkromných partnerstiev. Na základe ustanovení uvedeného článku môžu EIB a EIF pomáhať Komisii, ktorá môže v rámci vykonávania ustanovení tohto článku poskytnúť grant EIB alebo EIF. Komisia preto považuje za nevyhnutné, v záujme úplnej transparentnosti voči rozpočtovému orgánu, zmeniť a doplniť poznámky rozpočtovej položky 13 03 08 a pridať nový právny základ a jasne uviesť financovanie opatrení v rámci vykonávania ustanovení článku 36 nariadenia Rady (ES) 1083/2006. Návrh zmenenej a doplnenej rozpočtovej poznámky znie: "Poznámky Tieto rozpočtové prostriedky sú určené na pokrytie inovačných opatrení a technickej pomoci financovaných EFRR, ako je stanovené v článkoch 22 a 23 nariadenia (ES) č. 1260/1999. Tieto inovačné opatrenia zahŕňajú štúdie, pilotné projekty a výmeny skúseností. Sú určené najmä na uskutočnenie kvalitatívnych zlepšení opatrení štrukturálneho fondu. Technická pomoc zahŕňa opatrenia spojené s prípravou, monitorovaním, hodnotením, dohľadom a riadením, potrebné pre implementáciu EFRR. Rozpočtové prostriedky možno použiť najmä na financovanie: - podpory výdavkov (reprezentačné výdavky, školenie, stretnutia, služobné cesty), - výdavkov na informácie a publikovanie, - výdavkov na informačné technológie a telekomunikácie, - zmlúv o poskytovaní služieb a štúdií, - grantov. Tieto rozpočtové prostriedky sú tiež určené na financovanie opatrení partnerov pri príprave na ďalšie programové obdobie, vrátane vykonávania ustanovení článku 36 nariadenia Rady (ES) 1083/2006 z 11. júla 2006. Právny základ Nariadenie Európskeho parlamentu a Rady (ES) č. 1261/1999 z 21. júna 1999 o Európskom fonde pre regionálny rozvoj (Ú. v. ES L 161, 26. 6. 1999, s. 43). Nariadenie Európskeho parlamentu a Rady (ES) č. 1080/2006 z 5. júla 2006 o Európskom fonde regionálneho rozvoja, ktorým sa zrušuje nariadenie (ES) č. 1783/1999 (Ú. v. EÚ L 210, 31. 7. 2006, s. 1). Nariadenie Rady (ES) č. 1083/2006 z 11. júla 2006, ktorým sa ustanovujú všeobecné ustanovenia o Európskom fonde regionálneho rozvoja, Európskom sociálnom fonde a Kohéznom fonde a ktorým sa zrušuje nariadenie (ES) č. 1260/1999 (Ú. v. EÚ L 210, 31. 7. 2006, s. 25)." 5. VÝDAVKOVÁ KAPITOLA 7 5.1. Zníženie platobných rozpočtových prostriedkov pre SAPARD V PNOR sa navrhuje zníženie platobných rozpočtových prostriedkov pre SAPARD v prípade, že ide o výrazné prekročenie rozpočtu pre osem kandidátskych krajín a nedostatočné využitie rozpočtových prostriedkov pre Rumunsko a Bulharsko: V rozpočtovej položke 05 05 01 01 – Predvstupový nástroj SAPARD je možné znížiť rozpočtové prostriedky o 109 miliónov EUR, a to z dôvodu oneskorenia realizácie programov, najmä v Rumunsku. Dôvodom oneskorenia sú najmä záplavy v rokoch 2005 a 2006 a významný podiel dohôd o prácach na infraštruktúre medzi uzatvorenými zmluvami, ktorých realizácia si vyžaduje viac času. Rozpočtové prostriedky položky 05 05 01 02 — Predvstupový nástroj SAPARD — Ukončenie predvstupovej pomoci vzťahujúcej sa na osem kandidátskych krajín možno znížiť o 287 miliónov EUR. Komisia do svojho PNR na rok 2006, ktorý bol vypracovaný na začiatku roku 2005, začlenila rozpočtové prostriedky, aby bolo možné vyhovieť záverečným žiadostiam o platby v rámci programov SAPARD v prospech nových členských štátov s cieľom ukončiť tieto programy (300 miliónov EUR). V jeseni roku 2005 sa realizácia týchto programov výrazne urýchlila. Aby sa mohlo vyhovieť rastúcim požiadavkám, do rozpočtovej položky 05 05 01 02 sa previedlo 271 miliónov EUR a značná časť RAL tak mohla byť vyrovnaná už v roku 2005 namiesto roka 2006. Rozpočet na rok 2006 sa však nemohol o príslušnou čiastku znížiť. V dôsledku toho šesť z ôsmich nových členských štátov dosiahlo na konci roku 2005 limit 95 %, od ktorého Komisia prestáva platiť až do okamihu, keď sú splnené podmienky na vyplatenie konečného zostatku. Mimoriadna výška platieb v roku 2005 znížila RAL pre osem nových členských štátov na 75 miliónov EUR na konci roka 2005, čo predstavuje o mnoho nižšiu úroveň rozpočtových prostriedkov na rok 2006. Vzhľadom na túto urýchlenú realizáciu na konci roku 2005 boli v roku 2006 uskutočnené iba dve platby, a to v prospech Maďarska a Lotyšska Tieto krajiny taktiež dosiahli limit 95 %. Česká republika už v roku 2005 predložila žiadosť o vyplatenie konečného zostatku v rámci programu. V prípade kladného rozhodnutia o účtovnej uzávierke za rok 2005 by tento program mohol byť ukončený vyplatením dlžných čiastok určených České republike. V takom prípade by v tejto rozpočtovej položke zostala nevyužitá čiastka 287 miliónov EUR. 5.2. ISPA Komisia navrhuje znížení platobných rozpočtových prostriedkov v rámci rozpočtové položky 13 05 01 02 - Nástroj pre predvstupové štrukturálne politiky – Ukončenie predvstupovej pomoci vzťahujúcej sa na osem kandidátskych krajín, o 100 miliónov EUR. Tato zmena a doplnenie odráža nižší počet žiadostí o platbu, než sa pôvodne predpokladalo, na financovanie projektov nových členských štátov, ktoré sa začali v rámci Nástroja pre predvstupové štrukturálne politiky (ISPA) a ktoré sa po pristúpení stali projektami Kohézneho fondu. Riadnym termínom pre podanie žiadostí o platbu v roku 2006 v rámci týchto projektov je 1. november. Z podobných dôvodov, ktoré boli uvedené v predchádzajúcich ustanoveniach a ktoré sa týkali zmien a doplnení navrhovaných v tomto PNOR v rámci štrukturálnych fondov a Kohézneho fondu, preto Komisia môže zrevidovať číselné údaje počas postupu týkajúceho sa tohto PNOR . 5.3. Cyprus Nariadenie o pomociach určených severným oblastiam Cypru bolo schválené až na konci februára 2006. Účelom nariadenia[3] je zohľadniť osobitné situácie v severných oblastiach Cypru, ktoré sú súčasťou EÚ a kde je pozastavené uplatňovanie acquis. Jedným z osobitných aspektov je to, že v nariadení sa vyžaduje, aby v prípade projektov, ktorých náklady presahujú 5 miliónov EUR, bolo predĺžené obdobie konzultácií s členskými štátmi v priebehu programovacieho procesu (dva mesiace namiesto troch týždňov). Táto skutočnosť, spoločne s prekážkami, na ktoré sa v priebehu programovacieho procesu narazilo, a ktoré sa týkajú postupov zabezpečenia dodržiavania vlastníckych práv, mala za následok oneskorenie rozhodovacieho procesu Komisia o veľkých projektoch. Do októbra boli schválené len dva projekty, ktorých náklady nedosahujú 5 miliónov EUR. Celá čiastka (259 miliónov EUR za predpokladu, že návrh opravného rozpočtu č. 5/2006 bude schválený) však bude pred koncom roku vopred pridelená a počiatočné zmluvy budú podpísané. Nepredpokladá sa však, že prvé platby na tieto veľké projekty sa zrealizujú skôr než v roku 2007, a preto sa v tomto PNOR navrhuje zníženie platobných rozpočtových prostriedkov o 50 miliónov EUR. SÚHRNNÁ TABUĽKA VÝDAVKOVÝCH KAPITOL FINANČNÉHO VÝHĽADU Finančný výhľad Výdavková kapitola/výdavková podkapitola | Finančný výhľad na rok 2006 | Rozpočet na rok 2006 vrátane OR 14-2, 35, PNOR 3 a 5/2006 | PNOR 6/2006 | Rozpočet na rok 2006 vrátane OR 14, 2, 35, PNOR 3 a 5/2006 | |VRP |PRP |VRP |PRP |VRP |PRP |VRP |PRP | |1. POĽNOHOSPODÁRSTVO | | | | | | | | | |- Poľnohospodárske výdavky |44 847 000 000 | |43 279 720 000 |43 279 720 000 |-860 000 000 |-860 000 000 |42 419 720 000 |42 419 720 000 | |- Opatrenia na rozvoj vidieka a súvisiace opatrenia |7 771 000 000 | |7 771 000 000 |7 711 300 000 | | |7 771 000 000 |7 711 300 000 | |Spolu |52 618 000 000 | |51 050 720 000 |50 991 020 000 |-860 000 000 |-860 000 000 |50 190 720 000 |50 131 020 000 | | Rozpätie | | |1 567 280 000 | | | |2 427 280 000 | | | 2. ŠTRUKTURÁLNE OPERÁCIE | | | | | | | | | |- Štrukturálne fondy |38 523 000 000 | |38 522 922 880 |32 134 099 237 | |-2 000 000 000 |38 522 922 880 |30 134 099 237 | |- Kohézny fond |6 094 000 000 | |6 032 082 110 |3 505 500 000 | |-500 000 000 |6 032 082 110 |3 005 500 000 | |Spolu |44 617 000 000 | |44 555 004 990 |35 639 599 237 | |-2 500 000 000 |44 555 004 990 |33 139 599 237 | | Rozpätie | | |61 995 010 | | | |61 995 010 | | | 3. VNÚTORNÉ POLITIKY |9 385 000 000 | |9 394 562 774 |8 907 066 732 | | |9 394 562 774 |8 907 066 732 | | Rozpätie | | |5 235 815 | | | |5 235 815 | | | 4. VONKAJŠIE OPATRENIE |5 269 000 000 | |5 544 000 000 |5 369 049 920 | | |5 544 000 000 |5 369 049 920 | | Rozpätie | | |-275 000 000 | | | |-275 000 000 | | | 5. ADMINISTRATÍVA |6 708 000 000 | |6 656 924 362 |6 656 924 362 | | |6 656 924 362 |6 656 924 362 | | Rozpätie | | |51 075 638 | | | | 51 075 638 | | | 6. REZERVY |458 000 000 | |458 000 000 |458 000 000 | | |458 000 000 |458 000 000 | |- Záručná rezerva |p.m. | |229 000 000 |229 000 000 | | |229 000 000 |229 000 000 | |- Rezerva na núdzovú pomoc |p.m. | |229 000 000 |229 000 000 | | |229 000 000 |229 000 000 | | Rozpätie | | |p.m. | | | |p.m. | | | 7. PREDVSTUPOVÁ POMOC |3 566 000 000 | |2 692 159 038 |2 984 409 038 | |-546 000 000 |2 692 159 038 |2 438 409 038 | | Rozpätie | | | 965 400 000 | | | | 965 400 000 | | |8. KOMPENZÁCIA |1 074 000 000 | |1 073 500 332 |1 073 500 332 | | |1 073 500 332 |1 073 500 332 | | Rozpätie | | | 499 668 | | | | 499 668 | | | SPOLU | 123 695 000 000 |119 292 000 000 |121 424 871 496 |112 079 569 621 |-860 000 000 |-3 906 000 000 |120 564 871 496 |108 173 569 621 | | Rozpätie | | |2 376 486 131 |7 318 788 006 | | |3 236 486 131 |11 224 788 006 | | 4 V prípade OR 1 je čiastka Fond solidarity Európskej únie (EUSF) započítaná nad rámec príslušných výdavkových kapitol 3 a 7, ako sa predpokladá v medziinštitucionálnej dohode zo 7. novembra 2002 (Ú. v. ES. C 283, 20.11.2002). 5 PNOR 4/2006 bol prijatý ako OR 3/2006. [1] Ú. v. ES L 248, 16.9.2002, s. 1. [2] Použitie aktualizovaných predpovedí na strane príjmov zvyšuje presnosť platieb, ktoré majú členské štáty vykonať počas rozpočtového roka. V súlade s touto navrhovanou revíziou znížia členské štáty svoje príspevky založené na HND. [3] Nariadenie Rady (ES) č. 389/2006 z 27. februára 2006 (Ú. v. EÚ L 65, 7.3.2006, s. 5).